Italiyaning UniCredit banki 10 minggacha xodimini qisqartirmoqchi. Bu umumiy xodimlarning 6,8 foizini tashkil qiladi. Xodimlarning qisqartirilishi sarf-xarajatlarni kamaytirish dasturi doirasida amalga oshiriladi, deb xabar bermoqda o‘zining manbalariga iqtibos keltirgan holda Bloomberg agentligi. 2018 yilgacha bank guruhi 2,7 ming ish o‘rnini qisqartirishni rejalashtirmoqda. Manbalar ma’lumotlariga ko‘ra, bankning Italiya, Germaniya va Avstriyadagi xodimlari ko‘proq miqdorda o‘z lavozimidan bo‘shatiladi. Qisqartirishlarning bir qismini xodimlarning pensiyaga muddatidan avval chiqishi dasturi doirasida amalga oshirish rejalashtirilgan. 3 martdagi Milandagi savdolar paytida UniCredit aksiyalari narxi 4 foizga qimmatladi. Hozirda bankning kapitallashuvi 35,2 mlrd yevro darajasida baholanmoqda.